kardosdrur/scandi-wiki huggingface dataset:
Thomas Jensen (politiker)

Thomas Jensen (født 19. oktober 1970 i Århus) er en dansk politiker, der siden 13. november 2007 har været medlem af Folketinget for Socialdemokraterne.

Thomas Jensen blev udnævnt til erhvervsordfører 1. september 2014. Thomas Jensen har tidligere været skatteordfører fra 2011-2014 og boligordfører fra 2008-2011. Thomas Jensen er medlem af Folketingets Erhvervs-, Vækst- og Eksportudvalg og af Udlændinge- og Integrationsudvalget.

Thomas Jensen er tidligere formand for Skatteudvalget, medlem af Folketingets Finansudvalg, Skatteudvalg, Kommunaludvalg, By- og Boligudvalg, Europaudvalg, Grønlandsudvalg, Færøudvalg, Udvalget til Valgs Prøvelse, Beskæftigelsesudvalget, Energiudvalget og tidligere medlem af Nordisk Råd.

Thomas Jensen er desuden ligesom blandt andet folketingskollegaerne Leif Mikkelsen, Kristian Pihl Lorentzen og René Gade udnævnt som ambassadør for Silkeborg IF.

Baggrund 
Thomas Jensen nedstammer fra samme forfædre som det socialdemokratiske folketingsmedlem, Peter Sabroe (1867-1913), som blev født i Gødvad ved Silkeborg.  Hans oldefar og bedstefar var tidligere sognerådsformænd.

Thomas Jensen er født i Aarhus, men opvokset i Voel, udenfor Silkeborg. Han gik i syv år på byens folkeskole, 8.-9. Klasse på Fårvang skole, og derefter tog han 10. klasse på Bjergsnæs Efterskole. Han blev student fra Silkeborg Gymnasium i 1990. Bachelor i statskundskab fra Københavns Universitet 2006.

Han arbejdede i Socialdemokratiet fra 2002-2004 og hos LO Danmark fra 2004-2007, hvor han arbejdede med arbejdsmarkeds-, beskæftigelses- og erhvervspolitik.

Thomas Jensen er gift og har tre børn.

Politisk karriere 

Efter folketingsvalget i 2005 blev Thomas Jensen opstillet som folketingskandidat i Silkeborgkredsen i Århus Amtskreds. Efter valgkredsreformen blev han i 2007 opstillet i Silkeborg Sydkredsen i Vestjyllands Storkreds. I 2007 blev Thomas Jensen valgt til Folketinget i denne kreds med i alt 12.288 stemmer. I 2011 blev han genvalgt til Folketinget med 12.991 stemmer. I 2015 blev han genvalgt til Folketinget med 13.462 stemmer. 

I 2014 blev han i medierne nævnt som en af flere kandidater til at overtage posten som skatteminister efter Morten Østergaard. Det blev dog Benny Engelbrecht, der fik ministerposten.

Tillidshverv 

Thomas Jensen har været formand for Frit Forum Roskilde 2002-2003, medlem af Nordisk Investeringsbanks kontrolkomite 2012-2014, af Danmarks Nationalbanks repræsentantskab fra 2014-15 og af Skatterådet i 2015.

Publikationer 

Sammen med Carsten Jensen og Jonas Jensen redigerede han debatbogen ”Nye vinde, nye veje – Socialdemokraterne i en stormfuld tid” fra Samfundslitteratur i 2002.

Referencer

Eksterne henvisninger 

Thomas Jensens personlige hjemmeside
 
DR's politiske profil for Thomas Jensen

Nuværende folketingsmedlemmer fra Socialdemokraterne
Folketingsmedlemmer i 2000'erne
Personer fra Aarhus
Folketingsmedlemmer i 2010'erne
Richard Dunne

Richard Dunne (født 21. september 1979 i Dublin) er irsk tidligere fodboldspiller. Han spillede gennem karrieren for Everton, Manchester City, Aston Villa og Queens Park Rangers.

Eksterne henvisninger 

Fodboldspillere fra Irland
Fodboldspillere fra Aston Villa F.C.
Fodboldspillere fra Manchester City F.C.
Fodboldspillere fra Everton F.C.
Fodboldspillere fra Queens Park Rangers F.C.
Personer fra Dublin
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2012
Liselott Blixt

Pia Liselott Blixt (født 22. februar 1965 i Lund, Sverige) er social- og sundhedsassistent og var medlem af Folketinget fra valget i 2007 til 2022. Hun blev valgt for Dansk Folkeparti i Faxekredsen (Sjællands Storkreds) og var sundhedsordfører indtil februar 2022, hvor hun meldte sig ud af partiet, og blev løsgænger i Folketinget. Hun genopstillede ikke til valget i 2022.

Baggrund 
Liselott Blixt er datter af gårdejer Jørgen Kjeld Jørgensen og afdelingsleder Ulrika Eleonora Blixt Jørgensen. Hun er uddannet buntmager fra Lollands Buntmageri i 1986, har arbejdet som hjemmehjælper fra 1989 og blev i 2002 uddannet social- og sundhedsassistent fra Greve Social- og Sundhedsskole. 

Hun har arbejdet som taxichauffør i Rødbyhavn 1986-1988, som selvstændig buntmager, først i Rødbyhavn 1986-1989 og fra 1995 i Greve. Fra 1989-1991 arbejdede hun som hjemmehjælper i Københavns Kommune og fra 1993-2002 i Greve Kommune. Fra 2002-2005 arbejdede hun som sosu-assistent på Glostrup Hospital og fra 2005-2007 var hun tilknyttet et vikarbureau. 

Hendes niece er Helene Marie Blixt, der er erotisk danser og tidligere pornomodel.

Politisk karriere 
Blixt blev valgt til byrådet i Greve i 2001. Hun er også 1. viceborgmester i Greve Kommune. Hun har desuden været næstformand for Dansk Folkepartis lokalforening i Greve. I 2007 blev hun valgt som folketingskandidat i Faxekredsen.

I Folketinget er Liselott Blixt medlem af Miljø- og Planlægningsudvalget og Sundhedsudvalget, mens hun er stedfortræder i Socialudvalget. Hun var Dansk Folkepartis sundhedsordfører og psykiatriordfører.

Ved Folketingsvalget 2015 blev hun genvalgt med 5.981 personlige stemmer fra Sjællands Storkreds.

Referencer

Eksterne henvisninger 

 

Tidligere folketingsmedlemmer fra Dansk Folkeparti
Tidligere løsgængere i Folketinget
Folketingsmedlemmer i 2000'erne
Folketingsmedlemmer i 2010'erne
Folketingsmedlemmer i 2020'erne
Politikere fra Danmark med dobbeltmandat
Kommunalbestyrelsesmedlemmer fra Dansk Folkeparti
Personer fra Lund
Viceborgmestre fra Dansk Folkeparti
STS-120

STS-120 var Discovery 34. rumfærge-mission.
Opsendt 23. oktober 2007 og vendte tilbage den 7. november 2007.

Rumfærgen lagde til ved Den Internationale Rumstation, fire rumvandringer blev udført i løbet af missionen der varede i 15 dage.

Discovery medbragte koblingsmodulet Harmony (2. knudepunkt) på 15,7 ton som blev midlertidigt tilkoblet koblingsmodulet Unity (1. knudepunkt). Efter Discoverys afgang blev Harmony permanent installeret på USA's laboratoriemodul Destinys ledige port. Harmony er nødvendig for den yderligere udvidelse af rumstationen med Europas Columbus- og Japans Kibōlaboratoriemoduler. Harmonys forreste og nederste porte fik monteret to adaptere (Pressurized Mating Adapter) så rumfærgerne, Sojuz-, Progress- og Orionfartøjerne kan tilkobles rumstationen. Harmonys sidste og øverste port skulle oprindeligt anvendes af det amerikanske Centrifuge Accommodations Module, hvor langtidsvirkninger af lunare og marsianske tyngdekræfter skulle studeres før mennesker skal opholde sig i halve til hele år på deres overflader. Dette modul er dog blevet offer for NASA's sparekniv.

Besætning 
   Pamela Melroy (kaptajn)
   George D. Zamka (pilot)
   Scott E. Parazynski (1. missionsspecialist)
   Stephanie Wilson (2. missionsspecialist)
   Douglas H. Wheelock (3. missionsspecialist)
   Paolo A. Nespoli (4. missionsspecialist) ESA

Fra jorden til ISS, ISS besætning 16 
  Daniel M. Tani (ISS Ingeniør)

Fra ISS retur til jorden, ISS besætning 16 
  Clayton Anderson (ISS Ingeniør)

Missionen 

Hovedartikler:

Eksterne henvisninger 
 STS-120  NASA 

Rumfærgeprogrammet
Den Internationale Rumstation
Anthony Perkins

Anthony Perkins (født 4. april 1932, død 12. september 1992) var en amerikansk skuespiller og instruktør. Hans store gennembrud og livs rolle var som Norman Bates i filmene "Psycho" (1960), "Psycho II" (1983), "Psycho III" (1986) og "Psycho IV" (1990). Mindre kendte er hans roller i filmene Friendly Persuasion fra 1956 og Fear Strikes Out fra 1957, skønt de var hans egentlige gennembrud og gav ham to oscarnomineringer. Efter den enorme succes som Norman Bates og med en nominering til Cannes Film Festival for sin rolle i Goodbye Again i 1961 ønskede han at prøve noget andet, så han flyttede til Europa. I 1962 arbejdede han sammen med Orson Welles i filmatiseringen af Franz Kafkas Processen, hvor han spiller hovedpersonen Josef K. Han medvirkede også i Sidney Lumets Mordet i Orient Ekspressen fra 1974, en række franske film og havde en kort musikkarriere. Udover de nævnte film spillede han en masse teater og revy og en lang række filmroller lige fra blide ungersvende, kejtede fyre og til psykisk ustabile mordere eller religiøse fanatikere. 

Han mistede som 5-årig sin far, og voksede op alene med sin mor i New York. I en alder af 15 fulgte han sin fars vej, som skuespiller, og begyndte at optræde på teater.
Han var biseksuel og siges at have været sammen med bl.a. Tab Hunter, før han i 1973 giftede sig med Berinthia Berenson og fik to sønner – skuespilleren Oz Perkins og musikeren Elvis Perkins. I det meste af sit liv gik han i psykoanalyse og i ungdommen var han under behandling for at blive "kureret" for sin homoseksualitet.

Han døde af lungebetændelse, som følge af AIDS i 1992.

Hans sidste film var In the Deep Woods fra 1992, hvor hans krop var tydeligt mærket af AIDS.

Eksterne henvisninger 

 

Skuespillere fra USA
Hollywood Walk of Fame
Oscar-nominerede skuespillere
Kristian Pihl Lorentzen

Kristian Pihl Lorentzen (født 19. maj 1961 i Silkeborg) er major og tidligere medlem af Folketinget for Venstre, først i Viborgkredsen, fra 2007 for Viborg Østkredsen. Han var MF'er fra 8. februar 2005 til folketingsvalget den 1. november 2022 hvor han ikke blev genvalgt.

Baggrund 
Kristian Pihl Lorentzen er søn af vejformand Preben Pihl Pedersen og bogholder Anna Lorentzen.

Han blev student fra Viborg Amtsgymnasium i 1981. Efter gymnasiet kom han i militæret, hvor han blev officer af reserven i 1982 og officer af linjen ved Hærens Officersskole i 1986. I 1990 supplerede han med en videregående officersuddannelse fra Forsvarsakademiet og Hærens Officersskole. Han var ansat i militæret frem til valget i 2005. Fra 1999 til 2005 drev han tillige sin egen konsulentvirksomhed, Lorentzen Consult.

Kristian Pihl Lorentzen blev gift med Anne Mette i september 1986, men skilt i 2018 Parret har tre børn ved navn Julie, Sofie og Frederik født i hhv. 1987, 1990 og 1993 og er bosiddende i Ans.

Politisk karriere 
Den politiske karriere begyndte i 1993, da Lorentzen blev medlem af kommunalbestyrelsen i Kjellerup Kommune for Venstre. Han var medlem frem til 2006, var formand for kommunens børne- og kulturudvalg 1996-2001 og økonomiudvalgsmedlem frem til 2006, hvor kommunen som led i kommunalreformen blev sammenlagt med Silkeborg Kommune. Internt i Venstre var han formand for Venstre i Viborg Amts kulturpolitiske udvalg 1999-2001 og formand for Venstre i Viborg Amts udvalg vedrørende amternes fremtid 2001-2003. I 1999 blev han Viborgkredsens folketingskandidat, og i 2007 partiets kandidat i Viborg Østkredsen.

Kristian Pihl Lorentzen er medlem af repræsentantskabet for Atlantsammenslutningen, medlem af repræsentantskabet for Nørgaards Højskole i Bjerringbro og medlem af præsidiet for Folk & Forsvar.

I Folketinget er han medlem af Trafikudvalget, Forsvarsudvalget, Det Energipolitiske Udvalg og Dansk Interparlamentarisk Gruppe. Desuden er han stedfortræder i Udenrigsudvalget og NATO's Parlamentariske Forsamling. Han er Venstres trafikordfører.

Han er forfatter til bøgerne Hvor der er vilje, er der vej – Transportpolitiske visioner for Danmark og På sporet af Danmark - Jernbanen før, nu og i fremtiden.

Han blev den 18. marts 2015 gjort til Ridder af Dannebrogordenen.

Eksterne henvisninger 

 Kristian Pihl Lorentzens personlige hjemmeside
 
 DRs politiske profil for Kristian Pihl Lorentzen

Kilder 

Folketingsmedlemmer i 2000'erne
Tidligere folketingsmedlemmer fra Venstre
Folketingsmedlemmer i 2010'erne
Personer fra Silkeborg
Kommunalbestyrelsesmedlemmer fra Venstre
Officerer fra Danmark
Personer i Kraks Blå Bog
Faglitterære forfattere fra Danmark
Folketingsmedlemmer i 2020'erne
Henry Skjær

Henry Albinus Hansen Skjær (5. juli 1899 i København – 24. marts 1991) var en dansk operasanger (baryton).

Han var søn af direktør Henning Dorph-Petersen. Han blev student fra Frederiksberg Gymnasium i 1916, studerede derefter statskundskab og blev fuldmægtig i Østifternes Kreditforening. Sideløbende med det borgerlige erhverv fik han tid til studier på Det Kgl. Danske Musikkonservatorium og på Det Kongelige Teaters operaskole. Han debuterede på Det Kongelige Teater som Pizarro i operaen Fidelio i 1924 og blev ansat som operasanger samme sted i 1930. Henry Skjær blev udnævnt til kongelig kammersanger i 1947 og var formand for Dansk Tonekunstner Forening 1965-1978 og blev æresmedlem af foreningen i 1978. 1941 blev han Ridder af Dannebrogordenen og 1955 Ridder af 1. grad. Han blev pensioneret fra Det Kongelige Teater i 1973.

Desuden var han far til lydbogsindlæseren og skuespilleren Eyvind Skjær og tv-produceren Peter Borgwardt.

Eksterne henvisninger 
 
 

Operasangere fra Danmark
Kongelige kammersangere
Riddere af 1. grad af Dannebrog
Personer fra København
Foreningsformænd fra Danmark
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Politologer fra Danmark
Henrik Juul Hansen

Henrik Juul Hansen (7. marts 1918 – 10. marts 1997) var en dansk lydbogsindlæser, tegner og forfatter. Han skrev bl.a. bogen Kamillas killinger, som han selv illustrerede. Han indlæste et hav af lydbøger for Danmarks Blindebibliotek indenfor næsten enhver genre. 

Han var storebror til skuespilleren Holger Juul Hansen.

Eksterne henvisninger 

 

Børnebogsforfattere fra Danmark
Lydbogsindlæsere
Dansksprogede forfattere fra Danmark
WASP

White Anglo-Saxon Protestant (hvid angelsaksisk protestant) – oftest forkortet til akronymet WASP (engelsk for hveps) – er en betegnelse med rod i USA.

Der er ikke nogen præcis definition af udtrykket, og det bruges som beskrivelse af ret forskellige sociologiske og kulturelle grupper. Udtrykket er opstået som en reference til hvide amerikanere i USA's overklassemiljø, som – i nogles øjne – udgjorde en magtfuld elite.

Referencer 

Etniske grupper i USA
Radio Charlie

Radio Charlie var en dansk lokalradio i Varde i Sydvestjylland. Radio Charlie startede sine udsendelser den 26. april 1991. De første år deltes frekvens med Kanal 7. Fra start blev der sendt på 2 stk. 30 watts sendere fra Varde og Blåvandshuk. Disse senderpositioner benyttes stadig, dog i dag med 160 watt. 95,3 MHz udsendes fra Varde, 100,7 MHz fra Oksbøl og 106,6 MHz fra Lunde.

Radioen blev startet af Kim Schou, Jan Laugesen og Jens Erik Nielsen. Efter et par år kom Niels-Henrik Iversen fra VESTMEDIA med som den kommercielle partner.   

Stationsleder Kim Schou var også manden bag radioens store succes op gennem 90'erne. Med sin fremsynethed og sit store overblik formåede han at give de 30 frivillige medarbejdere frie rammer og et ansvar for egne udsendelser. Resultatet blev en levende og impulsiv radioform, som mange sikkert husker fra de glade lokalradio dage i 80'erne og 90'erne.  

Gallup målte i den periode tal på op til 83% ugentlig lytning i Varde Kommune  med ca. 50.000 indbyggere.  

Gennem flere år i 90'erne sendte Radio Charlie nyheder fra det 57'ende minut til klokken hel, efter inspiration fra Radio Schleswig-Holstein. Der ringede dog af og til en forvirret lytter, der mente radioen skulle stille uret.  

Fra 1996 og frem til 2004 fortsætter Kim Schou og Niels-Henrik Iversen som partnere. I 2004 købte Niels-Henrik Iversen dog alle anparter og udviklede et nyt kommercielt koncept og en musikprofil, der passer til det nye årtusinde.   

Radio Charlie blev ejet og drevet af Niels-Henrik Iversen (VESTMEDIA), frem til den 31. januar 2015, hvor han solgte Radio Charlie til mediekoncernen Jysk-Fynske Medier, der fortsatte stationen under navnet VLR Varde fra den 28. februar 2015. VLR sender også som VLR Vejle, Horsens, Fredericia, Kolding. Årsagen til salget begrundes i, at sikre en fremtid for en radio i Varde, der får synergi med online-medier og trykte medier.

Eksterne kilder/henvisninger 

Charlie
Etableret i 1991
Varde
Doctor Dolittle

Doctor John Dolittle er en central karakter i en serie af børnebøger skrevet af Hugh Lofting. Han er en doktor der frem for menneskepatienter foretrækker dyrepatienter, som han kan tale med på deres eget sprog. 

Doctor Dolittle dukkede første gang op i forfatterens illustrerede breve til børn, der blev skrevet fra skyttegravene under første verdenskrig, når de rigtige nyheder var enten for forfærdelige eller for kedelige. Historierne foregår i den tidlige klunketid i England, hvor Doctor John Dolittle bor i den fiktive by Puddleby-on-the-Marsh.

Doctor Dolittle har nogle få tætte menneskevenner, inklusiv Matthew Mugg, kattekødsmanden. Dyreholdet inkluderer Polynesia (en papegøje), Gub-Gub (en gris), Jip (en hund), Dab-Dab (en and), Chee-Chee (en abe), Too-Too (en ugle) og Pushmi-pullyu.

Eksterne henvisninger 

Project Gutenberg e-text of The Story of Doctor Dolittle 
Project Gutenberg e-text of The Voyages of Doctor Dolittle 
A Doctor Dolittle fan website
Website of Doctor Dolittle The Musical 
Discussion of changes between original and bowdlerized versions of The Voyages of Doctor Dolittle 

Fiktive personer
Blomsterandagt

Blomsterandagt (engelsk: Flower Communion) er et ritual
der bruges af den religiøse bevægelse Unitarisk Universalisme. Ritualet varierer fra menighed til menighed.  
Ritualet holdes normalt før sommeren hvor nogle menigheder ikke holder gudstjenester.

Historie 
Blomsterandagten blev grundlagt af Norbert Capek der også grundlagde den unitariske kirke i Tjekkiet. Han ønskede at forene forskellige menigheder fra protestantiske, katolske og jødiske kirkesamfund uden at fremmedgøre folk der havde forladt disse religioner. Derfor blev andagten uden nadver, men i stedet en tjeneste der henter symbolikken fra naturens skønhed. Den første blomsterandagt blev holdt i Prag den 4. juni 1923. Capeks betegnelse bør egentlig oversættes "Blomsterfest", og det er denne betegnelse der anvendes af tjekkiske unitarer.

Noter 

Ritualer
Need for Speed: ProStreet

Need for Speed: ProStreet er et computerspil i Need for Speed-serien fra Electronic Arts, som er lavet i november 2007. Det nye ProStreet er særlig kendt for dets gode grafik i forhold til de andre, hvilket gør det mere realistisk at spille. f.eks. kan man kan man køre det nye fart ræs som gælder om at få den bedste tid. men som ikke gælder om at komme først. ellers kan man få eller købe den helt nye Nissan på forsiden som først vil ud komme i forår 2008.

Spillet er tilladt for børn over 3 år, hvorimod man skal være 12 år i de andre udgaver.

Første dag, hvor det kom ud blev der allerede solgt 2 mio. spil i USA på kun en halv time.

Referencer

Eksterne henvisninger 
 

Computerspil fra 2007
ProStreet
Electronic Arts-spil
Macintosh-spil
Nintendo DS-spil
PlayStation 2-spil
PlayStation 3-spil
PlayStation Portable-spil
Wii-spil
Windows-spil
Xbox 360-spil
EM i håndbold 2008

EM i håndbold 2008 har flere betydninger:
EM i håndbold 2008 (mænd).
EM i håndbold 2008 (kvinder).
Chicago Spire

Chicago Spire  var en planlagt skyskraber som var under konstruktion i Chicago. Bygningen var designet af den spanske arkitekt Santiago Calatrava.

Med sine 610 meter ville den have blevet den næsthøjeste skyskraber i verden efter Burj Khalifa. 

Chicago Spire blev påbegyndt i 2007 og skulle stå færdig i 2011, men det blev aldrig færdiggjort da byggeriet stoppede i oktober 2008 på grund af finanskrisen.

Referencer

Eksterne henvisninger 

 Chicago Spires officielle hjemmeside 

Skyskrabere i USA
Spire
Drammenshallen

Drammenshallen er en idrætshal, som ligger på Strømsø og Marienlyst i Drammen i Norge. Drammenshallen blev indviet i 1977 og er Drammens største idrætshal og ud over at være hjemmebane for Drammen Håndballklubb bruges den af en række andre idrætsklubber og foreninger. 

Drammenshallen benyttes også årligt til Drammensmessen. 

Hallen blev tidligere også brugt som koncerthal. Paul McCartney startede sin verdensturne der i 1988, og både Kiss (1980 og 1984), Neil Young (1982), Queen i (1982), ZZ Top (1985) og Paul Simon har spillet koncerter der.

Hallen var et af spillestederne ved EM i håndbold 2008.

Eksterne henvisninger 

Idrætsanlæg i Norge
Hallen
Idrætshaller
Zorbing

Zorbing er en aktivitet hvor en person lukkes inde i en stor oppustet plastikkugle og rulles ned af en bakke.

Ligesom elastikspring blev det startet i New Zealand i 1995 af Andrew Akers og Dwane van der Sluis, som kaldte boldene for ‘Zorbs’.

Eksterne henvisninger 
 Den officielle Zorb side
 Zorb Rotorua Den originale NZ Zorb lokation

Konvertering mellem potentiel energi og kinetisk energi
Ekstremsport
Mekanisk energilagring
Friluftsliv
Haukelandshallen

Haukelandshallen ligger i bydelen Årstad i Bergen i Norge, ikke langt fra Brann Stadion og Nymarksbanerne, og er Bergens største håndboldarena.

Håndboldholdet Tertnes Idrettslag og basketballholdet Ulriken Eagles spiller sine hjemmekampe der. Hallen har været vært ved flere landskampe i håndbold både for herrer og kvinder.

Den bliver også brugt til andre idrætter som volleyball, kampsport og bueskydning. I tillæg bruges den som gymnastiksal for elever ved Gimle Skole.

I 2005 blev hallen renoveret og fik efterfølgende blandt andet nyt parketgulv.

Hallen var et af spillestederne ved EM i håndbold 2008, som afvikledes i Norge.

Multiarenaer i Norge
Sport i Bergen
Bygninger, konstruktioner og anlæg i Bergen
Ulriken Eagles

Ulriken Eagles er en basketballklub fra Bergen, der spiller i den norske basketliga BLNO.

Ulriken Basketballklubb blev stiftet i 1970 af en gruppe elever ved Ulriken ungdomsskole. Allerede i få år efter i 1974 spillede holdet i eliteserien (hovedserien), og holdet har holdt sig der siden.

Ved indføringen af basketligaen blev Ulriken et allianceidræthold med undergrupperne Ulriken Eagles og Ulriken Ung.

Ulriken har haft mange kendte spillere, blandt andet Hans-Petter Austgulen, Gunnar Wedøe, Brad Ludy, Haakon Austefjord, Arild Buen, Per Fedje, Dagfinn Dyngeland Hammar og Calix Black N'diaye. Sidstnævnte spiller på årets udgave hvor den tidligere NBA-mester Jay Anderson er træner.

Ulriken har vundet slutspillet i 1994, 1999, 2000 og 2007.

Spillere 

  Calix Black N'diaye
  Zdravko Brkic
  Audun Eskeland
  David Hammer
  Frederik Gnatt
  Peter Bullock
  Brett Gravitt
  Sven Volnevica
  Erik Gustavsen
  Kristian Storm Hansen
  Stephan Torsvik
  Ivan Djerman
  Ivan Jerenic

Basketballklubber i Norge
Etableret i 1970
Sport i Bergen
Basketligan

Svenska Basketligan er den øverste herreserie i svensk basketball.

Basketligan blev stiftet i 1992 efter mønster fra den amerikanske liga NBA. Det indebærer, at det er en af de få lukkede europæiske sportsligaer. Hold, der søger om optagelse, skal ud over sportslige krav opfylde en række betingelser, hvad angår tilskuerpladser, økonomi, organisation og ungdomsvirksomhed. På samme måde er nedrykning fra ligaen primært dikteret af økonomiske hensyn.

I forbindelse med ligaens stiftelse valgte mange hold at tage amerikansk-lydende tilnavne (Norrköping Dolphins, Sundsvall Dragons osv.), hvilket var et særsyn i europæisk idræt på det tidspunkt.

Ligaen har haft de to tidligere NBA-stjerner Magic Johnson og Scottie Pippen som gæstespillere.

Vinderen af Basketligen er svensk herremester i basketball.

Tidligere Basketligan/OBL mestre 
De svenske mestre siden 1993:
1992/1993: Stockholm Capitals
1993/1994: Kärcher Basket (Göteborg)
1994/1995: Alvik Basket (Stockholm)
1995/1996: New Wave Sharks (Göteborg)
1996/1997: Plannja Basket (Luleå)
1997/1998: Norrköping Dolphins
1998/1999: Plannja Basket (Luleå)
1999/2000: Plannja Basket (Luleå)
2000/2001: 08 Alvik Stockholm Human Rights
2001/2002: Plannja Basket (Luleå)
2002/2003: Solna Vikings  (Stockholm)
2003/2004: Plannja Basket (Luleå)
2004/2005: Södertälje Kings
2005/2006: Plannja Basket (Luleå)
2006/2007: Plannja Basket (Luleå)
2007/2008: Solna Vikings (Stockholm)
2008/2009: Sundsvall Dragons
2009/2010: Norrköping Dolphins
2010/2011: Sundsvall Dragons

Eksterne henvisninger 
Officielle side over svensk basketball 

Basketball
Basketball-ligaer
Sport i Sverige
Etableret i 1992